મુંબઇઃ સમાચાર ચેનલ અલ જજીરાની ડોક્યૂમેન્ટ્રીમાં ભારત અને ઓસ્ટ્રેલિયા વચ્ચે રાંચીમાં માર્ચ-2017માં રમાયેલી ટેસ્ટ મેચ પર સવાલ ઉઠ્યા છે. તેમાં જણાવવામાં આવ્યું કે, એક ઓસ્ટ્રેલિયન બેટ્સમેન એક નક્કી કરેલા સમય સુધી ધીમી બેટિંગ કરીને મેચ ફિક્સિંગ કરી હતી, જેને ભારતમાં કાયદાકિય ગુનો માનવામાં આવે છે. ડોક્યૂમેન્ટ્રીમાં ભારતમાં રહેનાર અનીલ મુવ્વર બે બેટ્સમેનોના નામ લઈ રહ્યો છે. બંન્ને ખેલાડીઓના નામ ડોક્યૂમેન્ટ્રીમાંથી કટ કરવામાં આવ્યા છે. ચેનલે કહ્યું કે, જે બે ખેલાડીઓના નામ આમાં આવ્યા છે, તેણે જવાબ આપવાનો ઈન્કાર કરી દીધો છે.